Ha ke fihla Canada, ke ne ke sa tsebe Senyesemane kapa Sefora. Ka mor'a ho nka lenaneo la BLI Bilingual, tsebo ea ka ea lipuo ka bobeli li ntlafalitse haholo. Kajeno ke khona ho re KE TŠEBELETSO 1. Ga se ditumelo tšohle le metlwae yohle tšeo di fošagetšego. Go na le basadi ba bangwe ba ba sa kego ba lora go ka nyaka mošomo. Ba dumela gore monna ke yena a tlamegilego go šoma gomme sa mosadi ya ba go fiwa tšhelete le go rekelwa tšohle tše a di nyakago. Mmagauta o ile a nyaka go laetša Sefularo gore yena ga se sephantha sa go hlwa se šinametše monna se letile ge a se lokela dijo ka ganong bjalo ka lefotwana. A rata go mo laetša gore ga a phedišwe ka tšhelete ya Tselapedi le yena o kgona go iphatela. A leba holoseleng yela a kilego a šoma go yona pele a forana le Tselapedi. A fihla a kgopela go bonana le mookamedi wa fao. Ka lesego la gagwe la go tanya, a bolela le komangkanna. Ka ntle le tikatiko ba fetla direkhoto tša gagwe, ba di lekola le ka dikhomphutheng ba hwetša a šomile gabotse ntle le boradia gomme ba mo thwala gape. Bale ba bego ba re kotse Mmagauta o tla ja nta a šeba ka legai ba šegama.